钦定古今图书集成/明伦汇编/氏族典/第077卷 > 《滕县志》 > 吴霸
## 钦定古今图书集成/明伦汇编/氏族典/第077卷 > 《滕县志》 > 吴霸

按《广东通志》，“霸，字子公，阳山人。少才勇，尝御侮至浈
阳，招徕流徙，民感其仁，旌所驻山曰吴山。徙广郁都
尉，威震夜郎，迁牂牁太守，为夜郎竹王立后，天子从
其请，由是蛮裔毕服。昭帝元凤五年秋，罢象郡，分属
郁林、牂牁。霸族在桂阳者，欲往广郁就腴田，霸不许，
惟令垦近土庐居番禺县之西，有江浦焉，民服其不
私。”今吴氏布濩岭表，皆其后云。